Pemperiai

Pemperiai – kaimas Kretingos rajono savivaldybės šiaurinėje dalyje, 15 km į šiaurės rytus nuo Darbėnų, 6 km į šiaurę nuo Grūšlaukės.

 Etimologija 

Pavadinimas kilo iš asmenvardžio Pemperis daugiskaitinės formos.

 Geografija 

Per kaimą teka kairysis Šventosios intakas Laukupis ir praeina kelias Grūšlaukė–Medininkai. Iš šiaurės rytų kaimo žemes supa Peldinės, iš šiaurės vakarų ir vakarų – Juodalksnės, iš pietvakarinių – Butkinės, iš pietų – Peldžių miškai, o rytuose jos ribojasi su Serapinais. Juodalksnės mišku praeina Kretingos–Skuodo geležinkelis.

 Istorija 

Žinomas nuo XIX a. 2-osios pusės. Įsikūrė iškirstoje miško žemėje.

1923 m. buvo 5 sodybos.Lietuvos apgyventos vietos. – Kaunas, 1925. – P. 120Julius Kanarskas. Darbėnų apylinkės kaimais. – Švyturys – 1992, rugsėjo 9

1945–1952 m. aplinkiniuose miškuose veikė Kardo rinktinės partizanai, o Peldinės miške buvo Tautvaišos kuopos pagrindinė bazė.

 Gyventojai 

 Šaltiniai 

 Nuorodos 
 Irena Šeškevičienė. Senovės laikų gyvenvietė ir kaimo keistuoliai. – Pajūrio naujienos – 2009, liepos 17 (Pemperiai)

Kategorija:Kretingos rajono savivaldybės gyvenvietės